આજે મહત્વની બાબત એ રહી કે સીટી બસને મુદ્દે વિરોધ કરનાર વિપક્ષના સભ્યો પણ સીટી બસના પ્રારંભમાં જોડાયા. આજે શરૂ થયેલ 10 મીની બસો શહેરના દસ રૂટ પર દોડશે. અને આજથી લાભપાંચમ સુધી તમામ મુસાફરો આ બસમાં ફ્રિ મુસાફરી કરી શકશે. ત્યારબાદ નિયત ચાર્જ વસુલ કરવામાં આવશે. આજે શરૂ થયેલ બસો માટે રૂપિયા 2 કરોડની ગ્રાન્ટ મુખ્યમંત્રી શહેરી વિકાસ યોજનામાંથી આપવામાં આવી છે. તો આજે પણ વિપક્ષ દ્વારા નિવેદન કરતાં એવું જાણવામાં આવ્યું કે 30 સીટી બસો શહેરમાં શરૂ કરવાને બદલે માત્ર 10 સીટી બસો જ શરૂ કરવામાં આવી છે છતાં પણ વિપક્ષ તેને આવકારે છે.